**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића- Црног број 44.**

**Место:Обреновац**

**Број: 105-E.03.01- 85852/8-2019**

**Датум: 03.05.2019.год.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број ЈН 37/2019 (3000/0764/2019) за набавку услуга **Верификација ултразвучних мерења** на захтев заинтересованог лица даје:

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Везано за Јавну набавку услуга бр 37/2019 – верификација ултразвучних испитивања, где се као предмет јавне набавке утврђује ултразвучно испитивање шина путем уређаја SKAT 2 произвођача ТВЕМА, информишемо вас да је АО „Фирма ТВЕМА“ као произвођач уређаја за ултразвучну дефетоскопију шина типа SKAT 2 заинтересована да учествује на предметној Јавној набавци.

Напомињемо да је уређај за ултразвучно испитивање шина SKAT 2 у потпуности развијен и освојен у оквиру истраживачког центра АО „Фирма ТВЕМА“ те представља њен заштићени производ. АО „Фирма ТВЕМА“ је развила и произвела како сам уређај SKAT 2 тако и одговарајући софтwерски пакет (програмску подршку) која се налази у оквиру овог дефетоскопа а путем кога се управља радом уређаја и врши анализа добијених података.

Такође, желимо да напоменемо да је се уређаји за дефетоскопију из производног програма АО „Фирма ТВЕМА“ продају у више од 30 земаља света, на свим континентима, од Европе, преко Средњег и Блиског Истока, Кине, Индије, САД, Северне Африке итд.

Овим писмом обраћамо се Конкурсној комисији за ЈН бр 37/2019 како би, у за то законом предвиђеном року, поставили одговарајућа питања и и упутили одређене наше молбе и сугестије везане за услове који су прописани конкурсном документацијом по овој ЈН.

На страни бр 4 конкурсне документације стоји да „изабрани понуђач мора поседовати сертификат од сертификационог тела у складу са SRPS ISO/IEC 17024“ а такодје се назначава и да „ пружалац услуге обуке мора дати сертификат да су оператери компетентни за испитивање без разарања ултразвуком у складу са SRPS EN ISO 9712:2013“

Сматрамо да је овај услов непотребан и да ограничава слободну конкуренцију обзиром да предметне акредитације морају да поседују само образовни центри који се налазе на територији ЕУ јер се наводи конкретна EN norma (EN17024) валидна за територију ЕУ.

Тако нпр. уколико би се на ову ЈН пријавио понуђач из САД, он би приложио акредитацију своје матичне државе која би такође била сасвим валидна иако није реч о EN норми предвиђеној искључиво за територију ЕУ.

У оквиру АО „Фирма ТВЕМА“ постоји сопствени Образовни центар у коме се већ више година уназад обучава хиљаде полазника корисника наших уређаја. Наш Образовни центар је уредно регистрован и акредитован од стране надлежног органа Руске Федерације. У опису акредитације посебно су такстативно наведене следеће области за које смо акредитовани:

Професионално или додатно образовање кадрова на бази сређег или вишег професионалног образовања у области „Мобилна средства дефетоскопије шина“ (у која спада и уређај SKAT 2 који је предмет ЈН)

Професионално или додатно образовање кадрова на бази средњег или вишег професионалног образовања у области „Дефетоскопна колица – ручни дефетоскопи“ (у која спада и уређај SKAT 2 који је предмет ЈН)

Професионално или додатно образовање кадрова на бази средњег или вишег професионалног образовања у области „Анализа дефетограма добијених уређајима за дефетоскопију шина“

До сада овај програм у оквиру Образовног центра АО „Фирма ТВЕМА“ прошло је више хиљада полазника – корисника наших уређаја, а међу којима су и радници компанија као што су: РЖД (Руске Државне Железнице), „Метрополитен Москве“, СЖДЦ (Ческе Драхy), ISR (Israel State Railways) итд.

Такође, АО „Фирма ТВЕМА“ поседује важеће сертификате IRIS, ISO 9001, као и лиценцу за образовање у области дефетоскопске инспекције и мерења геометрије колосека.

Предлажемо стога да се овај захтев из конкурсне документације измени и замени неком другом формулацијом која би омогућила да се признају национално прихваћене акредитације извршилаца обуке, као и њихова сведочанства која на основу тога издају.

Обзиром да је АО „Фирма ТВЕМА“ као потенцијални учесник – понуђач по овој ЈН инострана фирма, молимо Вас да имате у виду да је за припрему одговарајуће документације потребно нешто више времена, углавном због обезбеђења одговарајућих превода како конкурсне документације , тако и докумената која ће се прилагати уз нашу понуду.

На пример, документација којом се потврђује испуњеност захтева из тачке 4.1. – општи услови за учешће у поступку ЈН, добија се од надлежних државних органа који у Руској Федерацији раде по својим процедурама и по свом темпу, на шта ми имамо веома мало утицаја. Поготово нам је додатни проблем што код подношења било ког захтева морамо приложити и превод конкурсне документације за јавну набавку на којој планирамо да се пријавимо за учешће.

Истовремено, скрећемо пажњу да је пред нама период Ускршњих празника као и Првомајских празника (који се у Руској Федерацији слави 2 дана), тако да је оптимално време за припрему документације реално скраћено.

Молимо стога конкурсну комисију да дозволи продужетак рока за подношење понуда за додатних 21 дан тј. до 29.05.2019. године

Надамо се да ће Конкурсна комисија уважити изложене аргументе те нам изаћи у сусрет. На тај начин би се у овој Јавној набавци омогућило учешће и самог произвођача предметног дефетоскопског уређаја, што сматрамо да за Наручиоца може бити само од користи.

**ОДГОВОР 1:**

2.

У складу са наведеним појашњењима Комисија ће израдити измену и допуну конкурсне документације и исту објавити на Порталу јавних набавки и интернет страници Наручиоца.

Комисија за јавну набавку 37/2019 (3000/0764/2019)